alexandrainst/scandi-wiki huggingface dataset:
Muskelbil

En muskelbil er et navn som særlig brukes om amerikanske spesialutgaver av mellomstore, masseproduserte biler fra midten av 1960-årene til starten av 1970-årene med store V8-motorer. I tillegg til stort motorvolum hadde muskelbilene tradisjonelt bakhjulstrekk. Det store motorvolumet gav stort dreiemoment, men relativt lite effekt i forhold til motorvolumet.

Bakgrunn 
Navnet ble først brukt om biler laget for dragracing, men gikk etterhvert over som en generell betegnelse for amerikanske gatebiler med høyere ytelse enn grunnmodellene. Muskelbiler må ikke forveksles med sportsbiler som er laget for å ha gode dynamiske kjøreegenskaper er bedre egnet for sportslig kjøring - muskelbilen var derimot bygget for å gå "rett frem".

I motsetning til de raske europeiske biler som prismessig var helt utom rekkevidde for den amerikanske mannen på gaten hadde disse muskelbilene en pris som selv unge bilkjøpere hadde råd til. Biler som Ford Mustang, Plymouth Roadrunner, Dodge Charger, Chevrolet Camaro og Pontiac Firebird ble svært populære i USA.

Muskelbilene hadde høyt drivstofforbruk, og oljekrisen i 1973 innebar slutten for trenden med mange av disse bensinslukerne.

Liste over muskelbiler 
I 1949 introduserte General Motors Oldsmobile 88 som var en relativt lett bil med en 5 liters V8, og noe har kreditert dette som den første intensjonelle muskelbilen, selv om navnet muskelbil ikke kom i bruk før 15 år senere.

1964 Pontiac GTO ansees av mange som den første rendyrkede muskelbilen.

I 1965 listet det amerikanske motortidsskriftet Road & Track følgende bilmodeller som muskelbiler:

 1964-1965 Pontiac GTO
 1965-1975 Buick Riviera GS
 1965-1969 Buick Skylark GS
 1965-1970 Dodge Coronet/Plymouth Belvedere 426-S
 1965 Chevrolet Chevelle Malibu SS
 1965-1967 Oldsmobile Cutlass 442

Begrepet muskelbiler brukes også om en del modeller av senere dato:

 1968-1974 AMC AMX
 1970-1974 Buick Gran Spurt
 1967-2010 Chevrolet Camaro
 1967-1969 Yenko Camaro
 1965-1972 Chevrolet Chevelle (SS)
 1970-1972 Chevrolet Monte Carlo (SS454)
 1963-1974 Chevrolet Nova (SS)
 1970-1973 Dodge Challenger
 1966-1974 Dodge Charger
 1968-1976 Dodge Dart (GTS og Demon)
 1969-1970 Dodge Daytona
 1968-1971 Dodge Drikker Bee
 1966-1969 Ford Fairlane (GT, GTA, and Cobra)
 1964-idag Ford Mustang
 1968-1974 Ford Torino (GT & Cobra)
 1964-1971 Mercury Cyclone (GT, Cobra Jet & Spoiler)
 1967-1973 Mercury Cougar
 1968-1971 Oldsmobile 442
 1964-1974 Plymouth Barracuda
 1970-1976 Plymouth Duster
 1967-1971 Plymouth GTX
 1968-1974 Plymouth Mort Runner
 1970 Plymouth Superbird
 1966-1971 Pontiac GTO
 1967-2002 Pontiac Firebird
 Don Yenko 1969 Chevrolet Nova

Se også 
 Sportsbil

Referanser 

Biler
Kultur
Bergen Golfklubb

Bergen Golfklubb ble stiftet i 1937 og er Norges tredje eldste golfklubb. Banen består av ni hull og ligger på Åstveit utenfor Bergen. Den spilles med ulike utslagssteder på første og siste sløyfe, slik at banens lengde over 18 hull er  meter fra gul tee og  fra rød tee. Par er 68.

Eksterne lenker
 Bergen Golfklubbs hjemmeside

Golfbaner i Norge
Idrettsanlegg i Vestland
Borregaard Golfklubb

Borregaard Golfklubb ble stiftet i 17. juni 1927 og er Norges nest eldste golfklubb. Banen består av ni hull og ligger utenfor Sarpsborg. Den spilles med ulike utslagssteder på første og siste sløyfe, slik at banens lengde over 18 hull er  meter fra bakerste tee. Par er 65.

Eksterne lenker

 Borregaard Golfklubbs hjemmeside

Golfbaner i Norge
Idrettsanlegg i Vestfold og Telemark
Trøndelag Venstre

Trøndelag Venstre er partiet Venstres fylkesorganisasjon i Trøndelag.

Sør-Trøndelag Venstre og Nord-Trøndelag Venstre slo seg sammen til Trøndelag Venstre da Sør-Trøndelag og Nord-Trøndelag skulle slå seg sammen til Trøndelag.

Tove Eivindsen er leder i Trøndelag Venstre

Venstre
Politikk i Trøndelag
MrSavage

Martin Foss Andersen (født 12. november 2004 i Oslo), kjent som MrSavage, er en norsk e-sportsutøver. Han spiller Fortnite og kvalifiserte seg til begge klassene under VM i Fortnite 2019.

Karriere 
I juli 2018 vant Andersen EU Solo Showdown. Han ble nummer fire totalt sett med poeng over hele verden.

Under VM i Fortnite 2019 endte MrSavage på 29. plass i Solo og 14. plass i Duo, og vant totalt  dollar.

Den 23. februar 2020 vant han Fortnite turneringen på Dreamhack Anaheim i California.

Referanser

Eksterne lenker 
  MrSavage på Fortnite Esports Wiki
 

Youtubere fra Norge
Nordmenn kjent via pseudonym
Personer fra Oslo
Norske e-sportsutøvere
Elverum Golfklubb

Elverum Golfklubb ligger på Starmoen utenfor Elverum. Golfbanen ble påbegynt i 1987, og de første ni hullene var klare høsten 1988, mens den fulle 18-hullsbanen ble ferdigstilt i september 1991. Skogsbanen er anlagt på furumo, måler  meter fra det bakerste utslagsstedet og har par 72.

Meritter

 Norgesmester i 2005 og 2006: Monica Gundersrud
 Gull i junior-NM for lag (jenter): 1996 og 2000

Historie

Den første golfbanen i Hedmark ble anlagt på Høsbjør i 1932. Banen grodde igjen etter andre verdenskrig, men en nystiftet Høsbjør Golfklubb forsøkte å gjenåpne banen i 1980, før den på nytt ble liggende brakk etter få år da en ny eier av hotellet hadde andre planer for arealet. Noen år tidligere, i 1976, var et område på  dekar blitt svidd av i en brann på Starmoen i Elverum. Elverum Golfklubb ble stiftet i 1982 med tanke på å etablere en ny golfbane på det avsvidde området.

Under et felles møte mellom Elverum Golfklubb og Høsbjør Golfklubb 8. november 1983 besluttet Høsbjør å «[skifte] navn til Hedmark Golfklubb med hjemstedskommune Elverum», samtidig som klubbene vedtok å slå seg sammen. Den sammenslåtte klubben etablerte driving range på Starmoen, der medlemmene trente i påvente av den planlagte golfbanen.

Banen ble påbegynt i 1987, og de ni første hullene var klare for spill med provisoriske greener høsten 1988. Klubbhuset sto klart i mai 1990, mens banen offisielt ble åpnet 9. juni 1990. Den var da den eneste golfbanen mellom Oslo og Trondheim. 18-hullsbanen var ferdig bygget høsten 1991 og ble tatt i bruk på forsommeren 1992. Som følge av kostnadsoverskridelser ved ferdigstillelsen av de siste ni hullene og sviktende inntekter ble klubben tatt under konkursbehandling 20. oktober 1993. De samlede investeringene i anlegget var på om lag 9,5 millioner kroner.

Elverum Golfklubb ble stiftet på nytt 29. oktober 1993. Banen var i forbindelse med konkursen kjøpt av Sorknes Golf AS, eid av skogseier Thomas Meinich og shippingbedriften Gill-Johannessen AS, for 4,3 millioner kroner. Selskapet hadde året før åpnet en nihullsbane på Rena, Sorknes Golfklubb. Banen ble senere overført til datterselskapet Elverum Golf AS. Etter at dette selskapet gikk konkurs 19. november 2007, kjøpte klubben tilbake banen for 1,5 millioner kroner.

Referanser

Eksterne lenker

 Elverum Golfklubbs hjemmeside

Golfbaner i Norge
Idrettsanlegg i Innlandet
Idrettslag etablert i 1982
Charlotte og Laura Tremble

Charlotte og Laura Tremble (født 4. juni 1999), er franske synkronsvømmere.

Karriere 
Tvillingene oppdaget synkronsvømming ved en galla og startet denne sporten i en alder av seks år i Senlis-klubben. Året etter deltok de i praksis med Virginie Dedieu, tre ganger verdensmester i disiplinen. Først nektet de å bli med i Pôle Espoirs of Federation, noe som ikke hindret dem i å vinne det franske mesterskapet i en alder av 14 år i 2013. I en alder av 15 integrerte de endelig INSEP for å kombinere utdannelse og intensiv opplæring. I 2016 oppnådde de en vitenskapelig kandidatgrad med utmerkelse og forfulgte en bachelorgrad i fysikk og kjemi ved Sorbonne Université. Deretter blir de med i aerospace universitet Institut polytechnique des sciences avancées (IPSA-kampanje 2025). De ble valgt ut for det franske laget i 2015 og deltok i European Games for sin første seniorkonkurranse.

På Europamesterskapet i 2018 endte tvillingene 7. plassering, bare fem poeng fra pallen. I juli 2019, under verdensmesterskap i Gwangju i Sør-Korea, ble duoen rangert på 8. plass og fikk tak i billetten til sommer-OL 2020 utsatt til 2021 på grunn av Covid-krisen.

I 2020 ble de nummer to i den tekniske duoen til Open de France.

Referanser

Eksterne lenker 
 

Franske synkronsvømmere
Deltakere for Frankrike under Sommer-OL 2020
Synkronsvømmere under Sommer-OL 2020
Fødsler i 1999
Deltakere for Frankrike under EM i svømmesport 2022
Sorknes Golfklubb

Sorknes Golfklubb ligger på Rena i Åmot kommune i Innlandet. Klubben ble stiftet 10. februar 1990 og åpnet de første ni hullene for spill i 1992, mens den fulle 18-hullsbanen ble ferdigstilt i 1996. Skogsbanen er anlagt på furumo, måler  meter fra det bakerste utslagsstedet og har par 72.

Banen ble etablert av Sorknes Golf AS, eid av skogseier Thomas Meinich og shippingbedriften Gill-Johannessen AS. Selskapet overtok fra 1993 også driften av golfbanen til Elverum Golfklubb (gjennom datterselskapet Elverum Golf AS). Sorknes Golf AS ble tatt under konkursbehandling 19. november 2007, og banen ble solgt til nye investorer.

Sorknes arrangerte Challenge Tour-turneringen Norwegian Open i 1999.

Referanser

Eksterne lenker

 Sorknes Golfklubbs hjemmeside 

Golfbaner i Norge
Idrettsanlegg i Innlandet
Idrettslag etablert i 1990
Halden prestegjeld

Halden prestegjeld (Fredrikshald prestegjeld) var et prestegjeld tilhørende Sarpsborg prosti (i dag: Søndre Borgesyssel prosti) i Borg bispedømme i Den norske kirke. Det omfattet byen Halden og fra 1967 nordre deler av den nye storkommunen Halden i Østfold fylke. Hovedkirken var Immanuels kirke i Halden.

Historikk
Byen Fredrikshald fikk kjøpstadsrettigheter i 1665 og et drøyt hundreår senere ble Fredrikshald eget prestegjeld iflg. kgl. reskr. 13.12.1769. Da ble Nordre Fredrikshald utskilt fra Berg prestegjeld og Søndre Fredrikshald fra Idd prestegjeld. Nordre Fredrikshald omfattet bymessige strøk nord for elven Tista, mens Søndre Fredrikshald var bymessige strøk syd for elven.

Hovedkirken Immanuels kirke ligger ved et gammelt kirkested på sydsiden av Tista, hvor den første kirken på stedet kalt «Christi Krybbe» ble oppført rundt 1630 og deretter revet da byen ble angrepet av svenskene i 1660. Året etter ble «Christi Herberg» oppført, også den i tømmer, men noe større enn forgjengeren. Denne kirken brant opp i 1716, da innbyggerne satte fyr på byen under svenskenes beleiring.

Byggingen av den første Immanuels kirke begynte i 1723 og den ble innviet den 6. juli 1729. Også denne kirken brant, nærmere bestemt i 1826, så bare murene stod igjen. Disse er inkorporert i dagens Immanuels kirke som er en korskirke oppført i 1833.

Nyere tid 

Fredrikshald endret navn til Halden 1.1.1928. Andre tidligere skrivemåter var Friderichshald (til 1801) og Frederikshald (til 1865).

I 1987, som følge av vedtak om endring av den kirkelige inndeling, ble Halden prestegjeld utvidet med Berg og Rokke sogn fra Berg prestegjeld.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

Halden prestegjeld og dets sogn er nå en del av Halden kirkelige fellesråd underlagt Søndre Borgesyssel prosti.

Kirkesogn
Prestegjeldet hadde ved sin avvikling følgende sogn:
 Halden
 Berg
 Rokke

Referanser

Prestegjeld i Borg bispedømme
Haldens historie
Atlungstad Golfklubb

Atlungstad Golfklubb ble stiftet 13. juni 2003 og holder til på Atlungstad gård i Stange. Klubbens skogs-/parkbane er designet av Dave Thomas Ltd. og åpnet 18. august 2007. Banen måler  meter fra bakerste utslagssted og har par 72. To av hullene ligger helt nede ved Mjøsa, som fungerer som vannhinder. Klubben har i tillegg en sekshulls korthullsbane.

Klubben arrangerte norgesmesterskapet i 2017, NM i match i 2020 og junior-NM i 2014.

Referanser

Eksterne lenker 
 Atlungstad Golfklubbs hjemmeside

Golfbaner i Norge
Idrettsanlegg i Innlandet
Idrettslag etablert i 2003
Sarpsborg prestegjeld

Sarpsborg prestegjeld var et prestegjeld tilhørende Søndre Borgesyssel prosti i Borg bispedømme i Den norske kirke. Det omfattet byen Sarpsborg i Østfold fylke, og hovedkirken var Sarpsborg kirke.

Historikk

Byen Borg ble grunnlagt av Olav den hellige i 1016. Innenfor den befestede vollen anla han en kongsgård og bygget Mariakirken, Mariakirkja i Borg. Kirken antas å være oppført i tre, og beretningen tyder på at den hadde skip og kor og at koret hadde sydportal og apsis eller alternisjer. Det ble noe senere oppført to andre kirker, Olavskirken, St Olafs kirkja og Nikolaikirken, St. Nicolai kirkja i Borg, og disse kirkene er omtalt i Biskop Eysteins jordebok fra 1397 som Olafs kirkja og Niculos kirkja i Borg.

Etter at byen nok en gang var herjet og brent av svenskene i 1567, ble den nedlagt og byens borgere anla i stedet Fredrikstad ved munningen av Glomma, og kirkegodset ble 1575 overdratt den nye kirken i Fredrikstad.

Nyere tid 

Den nåværende byen Sarpsborg fikk kjøpstadsrettigheter i 1839 og Sarpsborg prestegjeld ble utskilt fra Tune prestegjeld ved kgl. res. 09.03.1859.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

Sarpsborg prestegjeld og dets sogn er nå en del av Sarpsborg kirkelige fellesråd underlagt Søndre Borgesyssel prosti.

Kirkesogn
Prestegjeldet hadde ved sin avvikling følgende sogn:
 Sarpsborg

Referanser

Prestegjeld i Borg bispedømme
Sarpsborgs historie
Friidrett under Sommer-OL 1980 – 100 meter menn

100 meter menn i Sommer-OL 1980 i Moskva ble arrangert 24. og 25. juli 1984 på Lenin olympiastadion Sixty-five athletes from 40 nations competed..

Finale 
Avholdt 25. juli 1980

Referanser

Eksterne lenker 
IAAF.org 100m final results
Results

Friidrett under Sommer-OL 1980
Sprintløp
Sjøtroll Havbruk

Sjøtroll Havbruk er et selskap som driver fiskeoppdrett i Hordaland for Lerøy. Per 2022 er Sjøtroll en del av Lerøy Seafood Group, som har hovedkontor i Bergen, men Sjøtroll Havbruk har hovedkontor i Bekkjarvik på Selbjørn i Austevoll kommune. I midten 2022 hadde selskapet 332 ansatte.

Historie 
Møgsterfamilien på Austevoll satset på havfiske og opprettet det første fiskeoppdrett-anlegget sitt i 1970-årene. I 1990 ble oppdrettsvirksomheten samlet under navnet Sjøtroll. 

I 2007 hadde selskapet 220 ansatte, fordelt på 29 oppdrettsanlegg, én stamfisk-stasjon og to slakteri. 

Selskapet hadde etter hvert 22 matfiskanlegg fra Sveio kommune i sør til Osterfjorden i nord, seks settefiskanlegg og tre foredlingsanlegg. 

Sommeren 2022 ble det kunngjort at Sjøtroll Havbruks foredlingsanlegg i Brandasund i Bømlo kommune skulle nedlegges i 2023, slik at all foredlingsvirksomhet skulle samles på Storebø i Austevoll. Sjøtroll hadde tidligere også foredlingsanlegg på Reksteren i Tysnes kommune og på Sotra.

Referanser

Eksterne lenker 
 
  

Norske selskaper
Næringsliv i Austevoll
Fiskeoppdrett
Selskaper etablert i 1980
Bekkjarvik Gjestgiveri

Bekkjarvik Gjestgiveri er et hotell som ligger i Bekkjarvik i Austevoll kommune. Gjestgiveriet ble bygget etter ønske fra danske Kong Christian Quart på 1500-tallet, som vedtok at gjestgiverhus skulle bygges for hver halve eller hele dagsreise i skipsleiene.

Bekkjarvik Gjestgiveri ble bygget sent på 1600-tallet og har vært drevet i over tre hundreår. På hotellet blir det lagt til rette for møte og arrangement. Her er også kunstutstillinger og revyer.

Bekkjarvik Gjestgiveri har vært eid og drevet av Øystein og Asta Johannessen siden 1982. I 2009 ble gjestgiveriet plukket ut av Innovasjon Norge som kvalitetssikret konferansested i Norge. Gjestgiveriet er tildelt Olavsrosa og ble i 2012 en del av De historiske Hotel.

Referanser

Eksterne lenker 

 Offisielt nettsted 
Olavsrosa
Byggverk i Austevoll
Hoteller i Vestland
Næringsliv i Austevoll
Dianas bryllup

Dianas bryllup er en norsk film fra 2020 regissert og skrevet av Charlotte Blom med  som medmanusforfatter. Filmen er en dramakomedie med Marie Blokhus og Pål Sverre Hagen i hovedrollene som Liv og Terje. Filmen følger paret gjennom flere tiår fra sitt eget bryllup 29. juli 1981, samme dag som prinsesse Diana og prins Charles, og frem til datteren, Diana, gifter seg. Filmen hadde premiere 11. september 2020.

Filmen fikk tre nominasjoner foran Amandaprisen 2021: beste mannlige skuespiller (Pål Sverre Hagen), beste maske/sminke () og beste kostyme ().

Skuespillere 
 Marie Blokhus som Liv
 Pål Sverre Hagen som Terje
 Olav Waastad som Unni
 Jannike Kruse som Olav
 Ine Marie Wilmann som Diana
 John Emil Jørgensrud som Cato
 Nader Khademi som Sharam

Referanser

Eksterne lenker 
 

Norske dramakomedier
Filmer fra 2020
Norske filmer fra 2020-årene
Papuadessus

se systematisk inndeling

Papuadessus er en slekt av biller som tilhører familiegruppen vannkalver.

Utseende 
Små (2-3 millimeter), avlange, mer eller mindre gule og svarte vannkalver. Oversiden er fint hårete. Hodet er rundte med forholdsvis store fasettøyne. Pronotum er avrundet firkantet, danner ikke en kontinuerlig kurve med dekkvingene, som er noe rundede, tett og jevnt punkterte.

Levevis 
Artene lever i ferskvann med grusete bredder, og ser ut til å finnes i både rennende og stillestående vann.

Utbredelse 
Slekten er utbredt på Ny-Guinea og den nærliggende øya Biak.

Systematisk inndeling 

 Ordenen biller, Coleoptera
 Underordenen Adephaga
 Overfamilien Caraboidea
 Familien vannkalver, Dytiscidae Leach, 1815
 Underfamilien småvannkalver,  Hydroporinae Aubé, 1836
 Stammen Bidessini Sharp, 1882
 Slekten  Papuadessus Balke, 2001
 Papuadessus baueri Balke, Warikar, Toussaint & Hendrich, 2013
 Papuadessus pakdjoko Balke, 2001

Referanser

Eksterne lenker 
 Platydytes på GBIF 
 

Vannkalver
Biller formelt beskrevet i 2001
Ny-Guineas insekter
Anginopachria

se systematisk inndeling

Anginopachria er en slekt av biller som tilhører familiegruppen vannkalver.

Utseende 
Ganske små (1,4-1,8 millimeter), avlange og noe flate, matte, mørke vannkalver, dekkvingene med gulbrune tegninger. Slekten skiller seg fra beslektede slekter ved sin avlange kroppsform. Antenner og bein er kraftige og gulbrune, særlig bakbeina påfallende kraftige.

Levevis 
Både de voksne billene og  larvene, er  rovdyr.  De lever i ferskvann og er funnet i små dammer.

Utbredelse 
Slekten er utbredt i Thailand og Malaysia.

Systematisk inndeling 

 Ordenen biller, Coleoptera
 Underordenen Adephaga
 Overfamilien Caraboidea
 Familien vannkalver Dytiscidae Leach, 1815
 Underfamilien småvannkalver Hydroporinae Aubé, 1836
 Stammen Hyphydrini  
 Slekten Anginopachria Wewalka, Balke & Hendrich, 2001
 Anginopachria prudeki Wewalka, Balke, Hájek & Hendrich, 2005
 Anginopachria schoedli Wewalka, Balke, Hájek & Hendrich, 2005
 Anginopachria ullrichi (Balke & Hendrich, 1999)

Referanser

Eksterne lenker 
 

Vannkalver
Biller formelt beskrevet i 2001
Thailands insekter
Malaysias insekter
Cercillum

Cercillum er en slekt av biller som hører til familien vannkjær (Hydrophilidae).

Utseende 
En liten (ca. 2 millimeter), bredt oval og høyt hvelvet, halvmatt rødbrun vannkjær. Oversiden er ganske tett og jevnt punktert. Antenner og bein er lyst brunrøde, antennene med en stor, tre-leddet klubbe. Hodet er stort og bredt med små fasettøyne, tett og kraftig punktert. Dekkvingene har fine lengdestriper.

Levevis 
De fleste av kulevannkjærene er knyttet til møkk.

Utbredelse 
Arten er beskrevet fra Tanzania og er ellers kjent fra Øst-Afrika og fra Kamerun.

Systematisk inndeling 

 Ordenen biller, Coleoptera
 Underordenen Polyphaga
 Overfamilien vannkjær, Hydrophiloidea
 Familien vannkjær, Hydrophilidae
 Underfamilien vannkjær, Hydrophilinae
 Stamme kulevannkjær, Sphaeridiini
 Slekten Cercillum Knisch, 1920
 Cercillum setuliger (Régimbart, 1907)

Eksterne lenker 
 Cercillum på GBIF 
 

Vannkjær
Biller formelt beskrevet i 1920
Gisle Johnson (speider)

For teologen, se Gisle Johnson

Gisle Johnson (18. januar 1934 – 19. november 2014) var leder  for Norges Speiderforbund fra 1982 til 1986, og satt i European Scout Committee fra 1977 til 1983, som formann de tre siste årene.

Oppvekst og utdanning
Gisle Johnsen ble født i Oslo i 1934. Han tok medisinsk embedseksamen i Freiburg i Tyskland i 1959. Etter dette tjenestegjorde han ved UNIFIL-styrkene i Gaza som kaptein og lege i 1962. Han var tilknyttet Forvarents Sanitet, og var stabslege for Heimevernet. Han fikk oberstløytnants grad.

Speiderarbeide
Johnsen var speider 2. Høvik speidergruppe, og avanserte senere oppover i Norges Speidergutt-Furbund. Han var leder ved sammenslåingen av gutte- og jenteforbundet i 1978. I 1985 ble Johnsen tildelt «Bronseulven» av World Organization of the Scout Movement, gitt for fremragende arbeid for internasjonal speiding. Han var også den 71. mottaker av Sølvulven i 1977, Norges speiderforbunds øverste utmerkelse.

Referanser

Speiderbevegelsen
Norske leger
The Norwegian Lady

The Norwegian Lady er en skulptur av billedhuggeren Ørnulf Bast, den står på stranden ved Sjøbadet. Hennes "tvillingsøster" står ved Atlanterhavskysten, på stranda i Virginia Beach, USA, som minne om et tragisk skipsforlis i 1891, og samtidig som et symbol på vennskap mellom de to vennskapsbyene Moss og Virginia Beach.

Referanser 

 William O. Foss The Norwegian Lady and the Wreck of the Dictator. Virginia Beach, Virginia: Noreg Books, 2002. ISBN 0-9721989-0-3

Eksterne lenker 

 The Norwegian Lady Bilder av begge statuene

Moss' historie
Skulpturer
Basketball under Sommer-OL 2020 – menn

Herrenes basketballturnering under Sommer-OL 2020 avholdes fra 25. juli til 7. august 2021 i Japan. 

Turneringen skulle opprinnelig avholdes i 2020, men 24. mars 2020 ble Sommer-OL 2020 utsatt til 2021 grunnet COVID-19-pandemien.

Gruppespillet

Gruppe A

Gruppe B

Gruppe C

Sluttspillet

Kvartfinaler

Semifinaler

Bronsefinale

Finale

Se også 
 Basketball under Sommer-OL 2020 – kvinner

Referanser

Eksterne lenker 
Offisiell hjemmeside

Basketball under Sommer-OL 2020
Playwell Esport

Playwell Esport er en norsk profesjonell e-sportorganisasjon etablert i 2018 med hovedlokalet i Bergen. Playwell har lag innenfor Fortnite, PUBG, Melee, Ultimate, CS:GO og Rocket League. Laget samarbeider med blant annet Sportsklubben Brann.

Playwell tilbyr «Gamingbursdag» og «VIP-gaming» i Bergen, E-sportsakademi i Bergen, Oslo og Fredrikstad, samt sommerskole i Bergen og Fredrikstad.

Referanser

Eksterne lenker 
 
 

E-sport
Organisasjoner etablert i 2018
Spillklaner

cs:GO
Wolfgang Beilenhoff

Wolfgang Beilenhoff (født 18. januar 1943, død 24. februar 2021 i Berlin) var en tysk filmviter.

Biografi 
Han studerte slavistikk og filmvitenskap i Bochum, Praha og Moskva. I 1970 utgav han tyske oversettelser av Dziga Vertovs verker. 

I 1980-årene var han med på forskningsprosjektet Intermedialität und Intertextualität i Konstanz.Fra 1991 til 2008 var han professor for filmvitenskap ved Ruhr-Universität. Han underviste i Bochum om Theorie und Ästhetik des Films. 

Etter at han ble pensjonist ble Beilenhof fellow ved Bauhaus Universität Weimar og var gjesteprofessor i Moskva, Berlin, Vilnius og Tbilisi. Han offentliggjorde om avantgarde, i særdeleshet om den østeuropeiske avantgarde.

Beilenhof døde den 24. februar 2021 i Berlin av covid-19.

Skrifter i utvalg 
 Der sowjetische Revolutionsfilm als kultureller Text: semiotische Grunddaten für eine Kulturtypologie der zwanziger Jahre in der Sowjetunion. Bochum 1978, .
 med Martin Heller (utg.): Das Filmplakat. Anlässlich der Ausstellung im Museum für Gestaltung Zürich (MfGZ) vom 8. März bis 30. April 1995. Zürich 1995, ISBN 3-9803851-7-5.
 med Marijana Erstić, Walburga Hülk og Klaus Kreimeier (utg.): Gesichtsdetektionen in den Medien des zwanzigsten Jahrhunderts. Siegen 2006, ISBN 3-936533-20-2.
 med Sabine Hänsgen (utg.): Der gewöhnliche Faschismus. Ein Werkbuch zum Film von Michail Romm. Berlin 2009, ISBN 978-3-940384-12-6.

Referanser

Eksterne lenker 
 ifm.blogs.ruhr-uni-bochum.de

Tyske professorer
Medievitere
Dødsfall relatert til covid-19 i Tyskland
Forfattere ofre for covidpandemien
Turn under Sommer-EYOF 2019

'''Turn var en av idrettene under Sommer-EYOF 2019 i Baku i Aserbajdsjan. Turnkonkurransen ble arrangert fra 23. til 27. juli 2019.

Medaljevinnere

Kilder 
Resultater menn:
 Lagkonkurranse - mangekamp - frittstående - bøylehest - ringer - hopp - skranke - svingstang

Resultater kvinner:
 Lagkonkurranse - mangekamp - hopp - skranke - bom - frittstående

Eksterne lenker 
 EYOF Baku 2019

Gymnastikk i 2019
Sommer-EYOF 2019